இந்துக்களின் புனித தலமாகப் போற்றப்படுவது ராமேஸ்வரம். இங்கு நாடு முழுவதிலுமிருந்து மட்டுமல்ல உலகம் முழுவதிலுமிருந்து நாள்தோறும் ஆயிரகணக்கான இந்துக்கள் யாத்திரை வந்து செல்கின்றனர். இவ்வாறு வரும் யாத்திரீகர்களுக்கு பல்வேறு வசதிகள் செய்து கொடுப்பதற்காக மத்திய- மாநில அரசுகள் ஆண்டுதோறும் கோடிக்கணக்கில் நிதி வழங்கி வருகிறது. இது மட்டுமில்லாமல் பக்தர்களுக்கு சேவை செய்கிறோம் என்ற பெயரில் வட மாநிலங்களைச் சேர்ந்த பல்வேறு டிரஸ்டுகளும் இயங்கி வருகின்றன. இவ்வாறு செயல்படும் டிரஸ்டுகளுக்கு அரசு வரிச்சலுகையும் அளித்து வருகிறது. இந்த நிலையில் ராமேஸ்வரம் வரும் யாத்திரீகர்கள், மனம் நலம் பாதிக்கப்பட்டவர்கள், ஆதரவற்றவர்கள் விபத்திலோ, வேறு வகையிலோ உயிரிழந்தால் அவர்களது உடலை உடற்கூறு ஆய்வுக்கு குப்பை அள்ளும் வாகனத்தில் எடுத்து செல்லும் அவலம் அரங்கேறிவருகிறது.